1998 m. Talino zoninis turnyras

1998 m. Talino zoninis turnyras – tai FIDE atrankos varžybos. Geriausiai varžybose pasirodę trys dalyviai įgijo teisę žaisti - 1999 m. FIDE pasaulio šachmatų čempionate.

 Dalyvių atranka 

Turnyre dalyvavo šachmatininkai iš Baltijos šalių: keturi Estijos, penki Latvijos bei penki Lietuvos žaidėjai.

 Varžybų eiga 

 Po 4-ių ratų 
Vienintelėje 4-ojo rato rezultatyvioje partijoje A. Veingoldas nugalėjo D. Fridmaną. Likusios partijos: tarp A. Kveinio ir D. Zagorskio, T. Sėjemano ir E. Rozentalio, M. Krakopo ir J. Elhvesto, O. Krivonosovo ir R. Berzinšo, V. Sakalausko ir V. Žuravliovo bei M. Ryčagovo ir Š. Šulskio baigėsi taikiai.

Po ketvirtojo rato Š.Šulskis (Lietuva)  toliau išliko turnyro lyderiu – 3 taškai iš 4 galimų. 2-3 vietose: R. Krakopas (Latvija) ir M. Ryčagovas (Estija) – po 2,5 taško. 

Toliau sekė grupė dalyvių, surinkusių po 2 taškus, tai:  A. Kveinys, D. Zagorskis, E. Rozentalis, D. Fridmanas, R. Berzinšas, O. Krivonosovas, J. Ehlvestas.

 Po 6-ių ratų 
Šeštojo rato rezultatai:  Aloysas Kveinys - Tarvo Sėjemanas 0,5:0,5, Maris Krakopas - Darius Zagorskis 1:0, Olegas Krivonosovas - Eduardas Rozentalis 0,5:0,5, Vaidas Sakalauskas - Rolandas Berzinšas 0:1, Michailas Ryčagovas - Danielius Fridmanas 0,5:0,5, Šarūnas Šulskis – Valerijus Žuravliovas 0,5:0,5.

Po šešių ratų pirmavo penki žaidėjai, surinkę po 3,5 taško, tai: M. Ryčagovas, Š. Šulskis, E. Rozentalis, M. Krakopas ir A. Kveinys. 

Pustaškiu buvo atsilikę dar penki: D. Fridmanas, R. Berzinšas, J. Ehlvestas, O. Krivonosovas bei A. Veingoldas.

 Po 8-ių ratų 
Aštuntajame rate D. Fridmanas, baltosiomis figūromis įveikęs V. Žuravliovą, tapo vienvaldžiu turnyro lyderiu, o T. Sėjemanas, įveikdamas  O. Krivonosovą, išsikovoja šiame turnyre pirmą pergalę. Sėkmingai žaidė ir Š. Šulskis, nugalėjęs  R. Berzinšą. 

Kitos partijos: A.Kveinys – M. Krakopas, A. Veingoldas – D. Zagorskis, V. Sakalauskas – E. Rozentalis, M. Ryčagovas – J. Ehlvestas baigėsi lygiosiomis.

Po 8- rato pirmoje turnyrinės lentelės  vietoje buvo - D. Fridmanas – 5 taškai.  J.Ehlvestas, M. Ryčagovas, A. Veingoldas, M.Krakopas ir Š. Šulskis turėjo  po 4.5, o T. Sėjemanas, E. Rozentalis bei A. Kveinys, buvo surinkę po 4 taškus.

 Po 10-ies ratų 
Dešimtajame rate šešios iš septynių partijų baigėsi rezultatyviai. Laimėjo estų šachmatininkai J. Ehlvestas ir Tarvas Sėjemanas, žaisdami juodosiomis figūromis,  atitinkamai prieš O. Žuravliovą ir V. Sakalauską. Dviejų Lietuvos didmeistrių -  E. Rozentalio ir Š. Šulskio dvikovą laimėjo pirmasis. 

Kitų susitikimų rezultatai: A. Veingoldas – M. Krakopas 0:1, M. Ryčagovas – D. Zagorskis 0,5:0,5, A.  Kveinys - O. Krivonosovas 1:0 bei D. Fridmanas – R. Berzinšas 1:0.

Po 10 rato vienvaldžiu lyderiu ir toliau liko Danielius Fridmanas – 7 taškai. Po jo sekė: Janas Ehlvestas bei Eduardas Rozentalis – po 6,5 taško, Tarvas Sėjemanas ir Maris Krakopas turėjo po 6, Aleksandras Veingoldas bei Michailas Ryčagovas - po 5,5 taško.

 12-as ratas 
Priešpaskutiniame  rate estas Janas Ehlvestas, žaidęs juodosiomis figūromis, tuoj po debiuto, įgijo persvarą ir nugalėjo latvį Rolandą Berzinšą. Tarvas Sėjemanas, sužaidęs gražią partiją prieš Lietuvos didmeistrį Šarūną Šulskį, laimėjo jam svarbų tašką. Vaidas Sakalauskas įveikė Olegą Krivonosovą. 

Buvęs turnyro lyderis  Danielius Fridmanas su Eduardu Rozentaliu užfiksavo greitas lygiasias. Kiti du taikūs rezultatai: A. Kveinio su A. Veingoldo ir M. Ryčagovo su M. Krakopu buvo užfiksuoti po kur kas ilgesnio žaidimo.

Prieš paskutinį ratą dalyviai turnyrinės lentelės priekyje buvo išsidėstę:
1-2. J. Ehlvestas ir D. Fridmanas (po 7,5 tšk.), 3-4. T. Sėjemanas ir E. Rozentalis (po 7), 5. M. Krakopsas (6,5), 6-8. A. Veingoldas, M.  Ryčagovas ir A. Kveinys (po 6).

 Paskutinis ratas 
Paskutiniame rate  Janas Ehlvestas įveikė Lietuvos didmeistrį Aloyzą Kveinį ir surinkęs 8,5 taško, užėmė pirmąją vietą. Po to, Danielius Fridmanas, sužaidęs lygiosiomis su D. Zagorskiu ir  Eduardas Rozentalis, laimėjęs prieš Rolandą Berzinšą, surinko po 8 taškus ir pasidalijo 2-3 vietas.

Patekti į baigiamąjį pasaulio čempionato etapą bandė ir Estijos šachmatininkas Tarvas Sėjemanas, žaidęs su Valerijumi Žuravliovu, kadangi, pergalės atveju, būtų kartu su E. Rozentaliu, patekęs tarp trijų geriausių turnyro žaidėjų. Tačiau to jam padaryti nepavyko – partija pasibaigė lygiosiomis.

Kitos 13-to rato partijos: Šarūnas Šulskis juodosiomis figūromis  įveikė Marį Krakopą, o  Aleksandro Veingoldo su Vaidu Sakalausku bei Olego Krivonosovo su Mychailu Ryčagovu partijos baigėsi lygiosiomis.

 Turnyro lentelė 

+1998 m. FIDE zon. turn. - zt 1.7. Vyko 1998.08.22-09.03 Taline. Bertašius A. Lietuvos sporto žinynas (1997-2000). Vilnius: Lietuvos sporto informacijos centras, 2005. T.14. P.276.   T. kategorija - XII, vid. rtg. 2529Vieta.DalyvisTitulasRtg 0102 030405060708091011121314 Taškai PR
 1	 Janas Ehlvestas 	 DM	 2620		½ 	½ 	½ 	½ 	½ 	½ 	½ 	½ 	1 	1 	1 	½ 	1 	 8.5	 52.25	2	 Eduardas Rozentalis 	 DM	 2575	½ 		½ 	½ 	0	1 	1 	1 	½ 	½ 	½ 	½ 	½ 	1 	 8.0	 50.50	3	 Danielius Fridmanas 	 TM	 2515	½ 	½ 		1 	0	½ 	½ 	1 	½ 	½ 	½ 	1 	½ 	1 	 8.0	 50.50	4	 Tarvas Sejemanas 		 2475	½ 	½ 	0		½ 	½ 	½ 	1 	½ 	½ 	1 	½ 	1 	½ 	 7.5	 46.25	5	 Aleksandras Veingoldas 	 TM	 2485	½ 	1 	1 	½ 		0	0	0	½ 	½ 	½ 	½ 	½ 	1 	 6.5	 43.00	6	 Michailas Ryčagovas 	 DM	 2565	½ 	0	½ 	½ 	1 		½ 	½ 	½ 	½ 	½ 	½ 	½ 	½ 	 6.5	 41.50	7	 Maris Krakopas 	 TM	 2510	½ 	0	½ 	½ 	1 	½ 		0	1 	½ 	0	1 	½ 	½ 	 6.5	 41.25	8	 Šarūnas Šulskis 	 DM	 2555	½ 	0	0	0	1 	½ 	1 		½ 	0	1 	½ 	½ 	1 	 6.5	 39.25	9	  Darius Zagorskis 	 TM	 2510	½ 	½ 	½ 	½ 	½ 	½ 	0	½ 		½ 	½ 	½ 	½ 	½ 	 6.0	 39.25	10	  Aloyzas Kveinys 	 DM	 2545	0	½ 	½ 	½ 	½ 	½ 	½ 	1 	½ 		½ 	0	1 	0	 6.0	 38.75	11	 Vaidas Sakalauskas 		 2410	0	½ 	½ 	0	½ 	½ 	1 	0	½ 	½ 		½ 	1 	0	 5.5	 34.75	12	 Valerijus Žuravliovas 	 TM	 2430	0	½ 	0	½ 	½ 	½ 	0	½ 	½ 	1 	½ 		½ 	½ 	 5.5	 34.25	13	 Olegas Krivonossovas 	 TM	 2445	½ 	½ 	½ 	0	½ 	½ 	½ 	½ 	½ 	0	0	½ 		½ 	 5.0	 33.50	14	 Rolandas Berzinšas 	 TM	 2445	0	0	0	½ 	0	½ 	½ 	0	½ 	1 	1 	½ 	½ 		 5.0	 30.00	
Pastaba. FIDE titulai, reitingai, federacijos - pagal 1998 m. būklę. PR - Bergerio koeficientas.

 Rezultatai 
Turnyrui pasibaigus, lentelės priekyje - estų didmeistris Janas Ehlvestas (8,5 taško iš 13-kos galimų), antrąją - trečiąją vietas  pasidalijo Lietuvos didmeistris Eduardas Rozentalis ir Latvijos, tuo metu dar tarptautinis meistras, Danielius Fridmanas (po 8 tšk.).  Visi trys prizininkai pateko į 1999 m. FIDE pasaulio čempionatą.

 Šaltiniai 

Kategorija:Šachmatų varžybos